#### ΠΑΝΕΠΙΣΤΗΜΙΟ ΘΕΣΣΑΛΙΑΣ

####  ΠΡΟΚΗΡΥΞΗ

####  πλήρωσης θέσεων καθηγητών

**ΣΧΟΛΗ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΕΠΙΣΤΗΜΩΝ**

**ΤΜΗΜΑ ΟΙΚΟΝΟΜΙΚΩΝ ΕΠΙΣΤΗΜΩΝ,** 28ης Οκτωβρίου 78**,** 38333 Βόλος, τηλ. 2421074913**,** FAX 24210-74772, e-mail: g-econ@econ.uth.gr, Αρμόδια κ. Ζούπη Ζωή.

1. Μια (1) θέση καθηγητή στη βαθμίδα του **Καθηγητή** **πρώτης βαθμίδας** με γνωστικό αντικείμενο **«Μικροοικονομική Ανάλυση»** (Αρ. Προκ. 13077/20/ΓΠ/10-07-2020, ΦΕΚ 1623/12-10-2020/τ.Γ’, **ΑΔΑ:** ΨΘΞ5469Β7Ξ-ΤΗ0)

Κωδικός Ανάρτησης «ΑΠΕΛΛΑ»: **APP18334**

 **ΠΕΡΙΓΡΑΦΗ ΘΕΣΗΣ**

Το γνωστικό αντικείμενο «Μικροοικονομική Ανάλυση»σχετίζεται με την ανάλυση, υποδειγματοποίηση και την μέτρηση της συμπεριφοράς των οικονομικών μονάδων. Η Μικροοικονομική Ανάλυση εντάσσεται στα ευρύτερα επιστημονικά πεδία της Οικονομικής Ανάλυσης και της Εφαρμοσμένης Οικονομικής. Μεταξύ άλλων, η Μικροοικονομική Ανάλυση εξετάζει θέματα που αφορούν στην «θεωρία του παραγωγού» και τα οποία εστιάζουν στην μέτρηση και την υποδειγματοποίηση της παραγωγικότητας (productivity) και της αποτελεσματικότητας (efficiency) που καθορίζουν την ανάπτυξη και την ανταγωνιστικότητα των παραγωγικών μονάδων.

1. Μια (1) θέση καθηγητή στη βαθμίδα του **Καθηγητή** **πρώτης βαθμίδας** με γνωστικό αντικείμενο **«Διοίκηση (Management)»** (Αρ. Προκ. 13133/20/ΓΠ/10-07-2020, ΦΕΚ 1623/12-10-2020/τ.Γ’, **ΑΔΑ:** 6ΧΤΝ469Β7Ξ-ΡΥΣ)

Κωδικός Ανάρτησης «ΑΠΕΛΛΑ»: **APP18335**

 **ΠΕΡΙΓΡΑΦΗ ΘΕΣΗΣ**

Το γνωστικό αντικείμενο «Διοίκηση (Management)», αφορά στο θεωρητικό και επιστημονικό υπόβαθρο που αναφέρεται στον προγραμματισμό, την οργάνωση, τη διεύθυνση και τον έλεγχο που επηρεάζουν τις αποφάσεις και την αποτελεσματική συμπεριφορά εργαζομένων και οργανισμών. Έμφαση δίνεται στις δεξιότητες και τεχνικές που απαιτούνται από τα διοικητικά στελέχη ώστε να αναδειχθούν αποτελεσματικοί ηγέτες, ευαισθητοποιημένοι στα ζητήματα που αφορούν στη συμπεριφορά των εργαζομένων και τις πολιτικές διοίκησής τους, στο πλαίσιο των προκλήσεων του σύγχρονου περιβάλλοντος τόσο στον ιδιωτικό όσο και στον δημόσιο τομέα. Παράλληλα σημαντικό άξονα αποτελούν οι επιμέρους διοικητικές επιλογές που εξασφαλίζουν την μακροπρόθεσμη επιτυχία και ανταγωνιστικότητα των οργανισμών.

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΙΑΤΡΙΚΗΣ,** Πανεπιστημίου 3, Βιόπολις 41500 Λάρισα, τηλ. 2410 68 5703, Fax: 2410 68 5546-7, e-mail: g-med@med.uth.gr, Αρμόδια κ. Κοντογιάννη Αρετή.

**ΤΟΜΕΑΣ ΜΗΤΕΡΑΣ-ΠΑΙΔΙΟΥ**

1. Μια (1) θέση καθηγητή στη βαθμίδα του **Καθηγητή** **πρώτης βαθμίδας** με γνωστικό αντικείμενο **«Παιδιατρική και Νεογνολογία»** (Αρ. Προκ. 14857/20/ΓΠ/28-07-2020, ΦΕΚ 1641/15-10-2020/τ.Γ’, **ΑΔΑ:** 69Π5469Β7Ξ-ΙΑΔ)

Κωδικός Ανάρτησης «ΑΠΕΛΛΑ»: **APP18340**

 **ΠΕΡΙΓΡΑΦΗ ΘΕΣΗΣ**

Η Παιδιατρική αποτελεί αναγνωρισμένη κύρια ιατρική ειδικότητα και έχει ως αντικείμενο την αντιμετώπιση όλων των νοσημάτων που αφορούν τον άνθρωπο από την γέννηση μέχρι και την όψιμη εφηβεία. Το πεδίο της Νεογνολογίας αφορά την αντιμετώπιση των προβλημάτων από την εμβρυική περίοδο έως και τον τοκετό καθώς και όλα τα νοσήματα που αφορούν τον 1ο μήνα ζωής.

Η θέση αυτή απαιτεί κατ’ εξοχήν κλινική εμπειρία στην Παιδιατρική που σημαίνει πολυετές και συνεχές έως σήμερα κλινικό έργο σε τριτοβάθμιο παιδιατρικό νοσοκομείο που αντιμετωπίζει ευρύ φάσμα παιδιατρικών νοσημάτων.

Όσον αφορά τη Νεογνολογία, απαιτείται ο υποψήφιος να έχει ασχοληθεί με τη διαχείριση προβλημάτων του εμβρύου σε συνεργασία με τους μαιευτήρες και τη νοσηλεία των νεογνών τόσο ως φυσιολογικά «παρά την κλίνη της μητέρας» σε Μαιευτική Κλινική όσο και ως νοσηλευόμενα σε Νεογνολογική Κλινική. Επιπλέον να έχει ασχοληθεί με τη μακροχρόνια παρακολούθηση των νεογνών «υψηλού κινδύνου».

Η θέση αυτή πλέον της κλινικής εμπειρίας, απαιτεί πολυετή εκπαιδευτική εμπειρία σε προπτυχιακό και μεταπτυχιακό επίπεδο, διοικητική δραστηριότητα καθώς και ερευνητικό έργο σε κλινικό και βασικό επίπεδο.

**ΤΜΗΜΑ ΚΤΗΝΙΑΤΡΙΚΗΣ,** Τέρμα Τρικάλων, 43100 Καρδίτσα, τηλ. 2441066000, FAX 2441066041, e-mail: g-vet@vet.uth.gr, Αρμόδια κ. Μπουντόλου Μαρίνα.

1. Μια (1) θέση καθηγητή στη βαθμίδα του **Αναπληρωτή Καθηγητή** με γνωστικό αντικείμενο **«Υγιεινή Τροφίμων Ζωικής Προέλευσης»** (Αρ. Προκ. 13022/20/ΓΠ/09-07-2020, ΦΕΚ 1587/07-10-2020/τ.Γ’, **ΑΔΑ:** Ψ9ΗΥ469Β7Ξ-ΓΓΒ)

Κωδικός Ανάρτησης «ΑΠΕΛΛΑ»: **APP18341**

 **ΠΕΡΙΓΡΑΦΗ ΘΕΣΗΣ**

Εξέταση για ασθένειες των ζώων προ της σφαγής και ευζωία των ζώων κατά την μεταφορά και κατά τη διαδικασία σφαγής. Επιθεώρηση διαδικασίας σφαγής. Επιθεώρηση των σφάγιων, ευρήματα στα σφάγια από νοσήματα των ζώων και ενέργειες του επίσημου κτηνιάτρου. Χαρακτηρισμός και διαχείριση των ειδικών υλικών κινδύνου και των υπόλοιπων ζωικών υποπροϊόντων.

Υγειονομικός έλεγχος των τροφίμων ζωικής προέλευσης (κρέατος και των προϊόντων του, γάλακτος και γαλακτοκομικών προϊόντων, των αλιευμάτων και των προϊόντων τους, των αυγών και των προϊόντων τους και του μελιού) και διασφάλιση της δημόσιας υγείας. Μικροβιολογικός και ποιοτικός έλεγχος τροφίμων ζωικής προέλευσης. Συστήματα αυτοελέγχου και διασφάλισης ποιότητας των τροφίμων ζωικής προέλευσης. Τροφιμογενή παθογόνα, ζωοανθρωπονόσοι και κίνδυνοι των τροφίμων ζωικής προέλευσης.

1. Μια (1) θέση καθηγητή στη βαθμίδα του **Αναπληρωτή Καθηγητή** με γνωστικό αντικείμενο **«Υγιεινή Τροφίμων Ζωικής Προέλευσης»** (Αρ. Προκ. 13021/20/ΓΠ/09-07-2020, ΦΕΚ 1623/12-10-2020/τ.Γ’, **ΑΔΑ:** Ψ5Χ5469Β7Ξ-5ΑΩ)

Κωδικός Ανάρτησης «ΑΠΕΛΛΑ»: **APP18336**

 **ΠΕΡΙΓΡΑΦΗ ΘΕΣΗΣ**

Εξέταση για ασθένειες των ζώων προ της σφαγής και ευζωία των ζώων κατά την μεταφορά και κατά

τη διαδικασία σφαγής. Επιθεώρηση διαδικασίας σφαγής. Επιθεώρηση των σφάγιων, ευρήματα στα σφάγια από νοσήματα των ζώων και ενέργειες του επίσημου κτηνιάτρου. Χαρακτηρισμός και διαχείριση των ειδικών υλικών κινδύνου και των υπόλοιπων ζωικών υποπροϊόντων.

Υγειονομικός έλεγχος των τροφίμων ζωικής προέλευσης (κρέατος και των προϊόντων του, γάλακτος και γαλακτοκομικών προϊόντων, των αλιευμάτων και των προϊόντων τους, των αυγών και των προϊόντων τους και του μελιού) και διασφάλιση της δημόσιας υγείας. Μικροβιολογικός και ποιοτικός έλεγχος τροφίμων ζωικής προέλευσης. Συστήματα αυτοελέγχου και διασφάλισης ποιότητας των τροφίμων ζωικής προέλευσης. Τροφιμογενή παθογόνα, ζωοανθρωπονόσοι και κίνδυνοι των τροφίμων ζωικής προέλευσης.

**ΣΧΟΛΗ ΑΝΘΡΩΠΙΣΤΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΤΜΗΜΑ ΙΣΤΟΡΙΑΣ, ΑΡΧΑΙΟΛΟΓΙΑΣ ΚΑΙ ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ,** Αργοναυτών & Φιλελλήνων, 38221 Βόλος, τηλ. 2421074780, FAX 2421074781, e-mail: g-ha@ha.uth.gr, Αρμόδια κ. Αβραμίδου Βηθλεέμ.

1. Μια (1) θέση καθηγητή στη βαθμίδα του **Καθηγητή πρώτης βαθμίδας** με γνωστικό αντικείμενο **«Κοινωνική Ιστορία του Μεταπολεμικού Κόσμου»** (Αρ. Προκ. .: 13137/20/ΓΠ/10-07-2020, ΦΕΚ 1623/12-10-2020/τ.Γ’, **ΑΔΑ:** ΩΜΘΟ469Β7Ξ-9Ξ6)

Κωδικός Ανάρτησης «ΑΠΕΛΛΑ»: **APP18337**

**ΠΕΡΙΓΡΑΦΗ ΘΕΣΗΣ**

Το γνωστικό αντικείμενο «Κοινωνική Ιστορία του Μεταπολεμικού Κόσμου»αφορά την σύγχρονη ελληνική και ευρωπαϊκή ιστορία, χρονολογικά καλύπτει την περίοδο από τον Δεύτερο Παγκόσμιο Πόλεμο μέχρι την σημερινή εποχή, και περιλαμβάνει την κοινωνική, πολιτισμική ιστορία και πολιτική ιστορία.

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΑΡΧΙΤΕΚΤΟΝΩΝ ΜΗΧΑΝΙΚΩΝ,** Πεδίον του Άρεως, 38334 Βόλος, τηλ. 2421074263, FAX 2421074238, e-mail: g-arch@arch.uth.gr, Αρμόδια κ. Κόνιαρη Σοφία.

1. Μια (1) θέση καθηγητή στη βαθμίδα του **Αναπληρωτή Καθηγητή** με γνωστικό αντικείμενο **«Αρχιτεκτονικός Σχεδιασμός»** (Αρ. Προκ. 12641/20/ΓΠ/06-07-2020, ΦΕΚ 1623/12-10-2020/τ.Γ’, **ΑΔΑ:** Ω1ΦΖ469Β7Ξ-5ΙΛ)

Κωδικός Ανάρτησης «ΑΠΕΛΛΑ»: **APP18339**

**ΠΕΡΙΓΡΑΦΗ ΘΕΣΗΣ**

To γνωστικό αντικείμενο συνδέεται με την πρακτική του αρχιτεκτονικού σχεδιασμού και την διαδικασία παραγωγής του χώρου σε μία ευρεία κλίμακα, από αυτή ενός αντικειμένου έως ενός οικιστικού συνόλου. Ο χώρος δεν νοείται μόνο με την αφηρημένη γεωμετρική έννοια, αντίθετα ενδιαφέρει η βιωμένη εκδοχή του με τις πολλαπλές εμπειρίες, δραστηριότητες και σενάρια, τους χρήστες και τα αντικείμενα που αυτός περιλαμβάνει. Η παραγωγή του χώρου σχετίζεται με την κοινωνία, την οικονομία και την ανθρώπινη τεχνική και αισθητική επινοητικότητα. Ο χώρος εξετάζεται διαχρονικά με βάση τις ήδη υπάρχουσες πολιτισμικές μορφές και τυπολογίες, από την κριτική αναθεώρηση των οποίων ανταποκρίνεται σε νέες κοινωνικές συνθήκες.

Η προθεσμία υποβολής υποψηφιοτήτων και δικαιολογητικών λήγει στις **21-12-2020.**

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού συστήματος ΑΠΕΛΛΑ (http://apella.minedu.gov.gr) μέσα σε αποκλειστική προθεσμία δύο (2) μηνών από την ημερομηνία του εγγράφου της ανακοίνωσης της δημοσίευσης της Προκήρυξης αυτής στον Ημερήσιο Τύπο μαζί με όλα τα αναγκαία για την κρίση δικαιολογητικά.

 **Μαζί με την αίτηση πρέπει να υποβάλουν:**

1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των τίτλων σπουδών τους. Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να υποβληθούν και οι σχετικές βεβαιώσεις ισοτιμίας από τον ΔΟΑΤΑΠ ή αντίγραφο της αίτησης για αναγνώριση της ισοτιμίας.
3. Βιογραφικό σημείωμα.
4. Αναλυτικό Υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα.

Οι υποψήφιοι επίσης οφείλουν να αναρτούν στο Πληροφοριακό σύστημα ΑΠΕΛΛΑ και όλα τα απαραίτητα για την κρίση πρόσθετα δικαιολογητικά τα οποία πιστοποιούν τα προβλεπόμενα στο άρθρο 9 παρ. 1 και 2 του Ν. 4521/2018 (ΦΕΚ Α΄ 38) προσόντα εκλογής.

Η ως άνω αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά στο πληροφοριακό σύστημα ΑΠΕΛΛΑ. Η μη υποβολή της κατά τα ανωτέρω αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Ο υποψήφιος που θα επιλεγεί για τη συγκεκριμένη θέση υποχρεούται να καταθέσει:

* Πιστοποίηση Υγείας για διορισμό, με προσκόμιση σχετικών ιατρικών πιστοποιητικών κατόπιν παραπεμπτικού εγγράφου της υπηρεσίας του Πανεπιστημίου που θα προβεί στην έκδοση της τελικής πράξης διορισμού.
* Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση της τελικής πράξης διορισμού. Προκειμένου για πολίτες κρατών-μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Το αντίγραφο Ποινικού Μητρώου δικαστικής χρήσης και το πιστοποιητικό στρατολογικής κατάστασης τύπου Α΄ θα αναζητηθούν αυτεπαγγέλτως από την υπηρεσία που θα προβεί στην έκδοση της τελικής πράξης διορισμού.

 Με Υπεύθυνη Δήλωση του Ν. 1599/1986, οι υποψήφιοι δεσμεύονται ότι θα έχουν εκπληρώσει τις στρατιωτικές τους υποχρεώσεις ή θα έχουν απαλλαγεί νόμιμα από αυτές πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι ανωτέρω πολίτες οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού A.E.I., ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1΄ επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

Η προκαλούμενη δαπάνη της οποίας το ύψος δεν μπορεί να προσδιοριστεί θα βαρύνει τον προϋπολογισμό του Υπουργείου Παιδείας, Έρευνας και Θρησκευμάτων (ειδ. Φορέα 19-250 ΚΑΕ 0251).

  Ο ΠΡΥΤΑΝΗΣ

 Καθηγητής ΖΗΣΗΣ ΜΑΜΟΥΡΗΣ